pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘ก.แรงงาน’ จัดกิจกรรม ‘บริจาคโลหิตเฉลิมพระเกียรติพระบาทสมเด็จพระเจ้าอยู่หัว’ ครั้งที่ 11
วันศุกร์ที่ 20 ธันวาคม 2562
‘ก.แรงงาน’ จัดกิจกรรม ‘บริจาคโลหิตเฉลิมพระเกียรติพระบาทสมเด็จพระเจ้าอยู่หัว’ ครั้งที่ 11
ปลัดแรงงาน กล่าวเปิดกิจกรรมกระทรวงแรงงานร่วมบริจาคโลหิตเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครั้งที่ 11 เน้นย้ําให้ผู้ที่เข้าร่วมกิจกรรม ตระหนักถึงความเสียสละและร่วมกันทําความดีเพื่อตอบแทนคุณแผ่นดินด้วยหัวใจ โดยไม่หวังผลตอบแทน
วันนี้ (20 ธ.ค.62) เวลา 10.30 น. นายสุทธิ สุโกศล ปลัดกระทรวงแรงงาน เป็นประธานกล่าวเปิด "กิจกรรมกระทรวงแรงงานร่วมบริจาคโลหิตเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก" ครั้งที่ 11 และตรวจเยี่ยมให้กําลังใจผู้บริจาคโลหิต ณ บริษัท ในกลุ่มสยามสตีล อําเภอพระประแดง จังหวัดสมุทรปราการ โดย ปลัดกระทรวงแรงงาน กล่าวว่า “เนื่องในโอกาสมหามงคลพระราชพิธีบรมราชาภิเษก พุทธศักราช 2562 กระทรวงแรงงานจึงได้กําหนดจัดกิจกรรมดังกล่าวขึ้น โดยร่วมมือกับหน่วยงานภาครัฐและองค์กรภาคเอกชน ในการจัดกิจกรรมเพื่อร่วมกันสืบสานพระราชปณิธานของพระบาทสมเด็จพระเจ้าอยู่หัว ที่จะพัฒนาประเทศชาติให้มีความเจริญรุ่งเรือง และประชาชนมีความเป็นอยู่ที่ดีขึ้น รวมทั้งเป็นการสนับสนุนการจัดหาโลหิตให้สภากาชาดไทย ในการนําโลหิตไปช่วยเหลือประชาชนและพี่น้องผู้ใช้แรงงานที่ประสบอันตรายจากการทํางาน ตลอดจนเป็นการสนับสนุนและส่งเสริมให้สถานประกอบกิจการและผู้ที่เข้าร่วมกิจกรรม ตระหนักถึงความเสียสละและร่วมกันทําความดีเพื่อตอบแทนคุณแผ่นดินด้วยหัวใจ โดยไม่หวังผลตอบแทน”
โดยการจัดกิจกรรมในครั้งนี้มีกลุ่มเป้าหมาย เป็นเจ้าหน้าที่บริษัท ในกลุ่มสยามสตีล และผู้เข้าร่วมกิจกรรมบริจาคโลหิต จํานวน 150 คน ซึ่งมีเป้าหมายดําเนินการจํานวนทั้งสิ้น 15 ครั้ง ประกอบด้วย ในพื้นที่กระทรวงแรงงาน 3 ครั้ง และในสถานประกอบกิจการ 12 ครั้ง ระหว่างวันที่ 4 พ.ค. 62 - 4 พ.ค.63
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
20 ธันวาคม 2562
รัฐบาลไทย-ข่าวทำเนียบรัฐบาล-รอง นรม. พล.ร.อ.ณรงค์ฯ เป็นประธานการประชุมคณะกรรมการอาหารแห่งชาติ ครั้งที่ 1/2560
วันศุกร์ที่ 11 สิงหาคม 2560
รอง นรม. พล.ร.อ.ณรงค์ฯ เป็นประธานการประชุมคณะกรรมการอาหารแห่งชาติ ครั้งที่ 1/2560
รอง นรม. พล.ร.อ.ณรงค์ฯ เป็นประธานการประชุมคณะกรรมการอาหารแห่งชาติ ครั้งที่ 1/2560
วันนี้ (11 สิงหาคม 2560) เวลา 9.00 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการอาหารแห่งชาติ ครั้งที่ 1/2560
ที่ประชุมรับทราบการรายงานผลการดําเนินงานของหน่วยงานต่าง ๆ ตามแนวทางกรอบยุทธศาสตร์การจัดการด้านอาหารของประเทศไทย ฉบับที่ 1 (พ.ศ. 2555-2559) ภายใต้พระราชบัญญัติคณะกรรมการอาหารและยา พ.ศ. 2551 ที่จัดทําขึ้น ซึ่งมีวัตถุประสงค์เพื่อสรุปผลการดําเนินงานภายใต้พระราชบัญญัติคณะกรรมการอาหารแห่งชาติ การดําเนินงานคณะกรรมการเฉพาะเรื่องทั้ง 3 ชุด ร่วมกับหน่วยงานอื่นที่เกี่ยวข้องได้ดําเนินงานขับเคลื่อนนโยบายด้านจัดการอาหารของประเทศไทยตามกรอบยุทธศาสตร์อย่างบูรณาการ เพื่อบรรลุเป้าหมาย พร้อมนํากรอบยุทธศาสตร์การจัดการด้านอาหารของประเทศไทยไปปฏิบัติ อันจะเป็นกลไกสําคัญในกานขับเคลื่อนการจัดการด้านอาหารของประเทศไทยให้เกิดประโยชน์อย่างยั่งยืนต่อไป
นอกจากนี้ ที่ประชุมได้พิจารณาและมีมติเห็นชอบ (ร่าง) กรอบยุทธศาสตร์การจัดการอาหารของประเทศไทย ฉบับที่ 2 (พ.ศ. 2560-2579) ตามวิสัยทัศน์ "ประเทศไทยมีความมั่นคงด้านอาหารและโภชนาการ เป็นแหล่งอาหารที่มีคุณภาพปลอดภัย และมีคุณค่าทางโภชนาการ เพื่อชาวไทยและชาวโลกอย่างยั่งยืน" เพื่อก่อให้เกิดประสิทธิภาพการบริหารจัดการทรัพยากรการผลิต เพิ่มประสิทธิภาพการผลิตตลอดห่วงโซ่ เสริมสร้างองค์ความรู้ตลอดห่วงโซ่อาหาร และก่อให้เกิดความมั่นคงด้านอาหารในทุกระดับทั้งในภาวะปกติและวิกฤติ ประกอบด้วย 4 ยุทธศาสตร์หลัก ดังนี้ ยุทธศาสตร์ที่ 1 ด้านความมั่นคงอาหาร ยุทธศาสตร์ที่ 2 ด้านคุณภาพและความปลอดภัยอาหาร ยุทธศาสตร์ที่ 3 ด้านอาหารศึกษา และ ยุทธศาสตร์ที่ 4 ด้านการบริหารจัดการ
พร้อมกันนี้ ที่ประชุมได้พิจารณาและมีมติเห็นชอบการขับเคลื่อนร่างยุทธศาสตร์การจัดการด้านอาหารของประเทศไทย ฉบับที่ 2 (พ.ศ. 2560-2579) ในระยะถัดไป ตามวิสัยทัศน์ "ประเทศไทยมีความมั่นคงด้านอาหารและโภชนาการ เป็นแหล่งอาหารที่มีคุณภาพสูง ปลอดภัยและมีคุณค่าทางโภชนาการเพื่อชาวไทยและชาวโลกอย่างยั่งยืน" ตามวัตถุประสงค์ (1) เพื่อเพิ่มประสิทธิภาพการบริหารจัดการฐานทรัพยากรในการผลิตอาหารของประเทศ ให้เกิดประโยชน์ทางด้านความมั่นคงด้านอาหารและโภชนาการ ช่วยส่งเสริมเศรษฐกิจ การท่องเที่ยว วัฒนธรรม การค้า และธํารงสิ่งแวดล้อมอย่างยั่งยืน (2) เพื่อให้อาหารที่ผลิตทุกระดับตั้งแต่ระดับครัวเรือน ชุมชน ท้องถิ่น และอุตสาหกรรมมีความพอเพียง มีมูลค่าเพิ่ม มีคุณภาพ ปลอดภัยและมีคุณค่าทางโภชนาการ เพื่อสุขภาพของผู้บริโภคและความเข้มแข็งทางการค้ายุคใหม่ (3) เพื่อเสริมสร้างองค์ความรู้ตลอดห่วงโซ่อาหาร โดยกระบวนการศึกษาวิจัย และเผยแพร่เพื่อใช้ประโยชน์อย่างมีประสิทธิภาพ (4) เพื่อเป็นกลไกในการรวมพลังของภาคีเครือข่ายและยุทธศาสตร์ด้านอาหารที่หลากหลาย ให้เชื่อมโยงและขับเคลื่อนการบริหารจัดการด้านอาหารอย่างมีเอกภาพ และ (5) เพื่อก่อให้เกิดความมั่นคงด้านอาหารและโภชนาการในระดับครัวเรือน ชุมชนและระดับชาติ ทั้งในภาวะปกติและภาวะวิกฤติ
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอปลุกความเชื่อมั่นนักลงทุน จับมือ ก. คลัง สมาคมธนาคารไทยร่วมแจงข้อมูลหนุนการลงทุนช่วงเศรษฐกิจฟื้นตัว
วันศุกร์ที่ 31 กรกฎาคม 2563
บีโอไอปลุกความเชื่อมั่นนักลงทุน จับมือ ก. คลัง สมาคมธนาคารไทยร่วมแจงข้อมูลหนุนการลงทุนช่วงเศรษฐกิจฟื้นตัว
บีโอไอปลุกความเชื่อมั่นนักลงทุน จับมือ ก. คลัง สมาคมธนาคารไทยร่วมแจงข้อมูลหนุนการลงทุนช่วงเศรษฐกิจฟื้นตัว
บีโอไอปลุกความเชื่อมั่นนักลงทุน
จับมือ ก. คลัง สมาคมธนาคารไทยร่วมแจงข้อมูลหนุนการลงทุนช่วงเศรษฐกิจฟื้นตัว
บีโอไอผนึกหอการค้าร่วมต่างประเทศในไทย(JFCCT) เดินหน้าจัดเสวนาออนไลน์ กระทรวงการคลัง และสมาคมธนาคาร ร่วมเสริมข้อมูลมาตรการการเงิน-การคลัง สร้างความเชื่อมั่นด้านเศรษฐกิจของประเทศ รองรับเศรษฐกิจฟื้นตัว
สํานักงานคณะกรรมการส่งเสริมการลงทุน (บีโอไอ) ร่วมกับหอการค้าร่วมต่างประเทศในไทย (JFCCT)จัดเสวนาออนไลน์ (Webinar) ในหัวข้อ “Support Measures for Economic Recovery” เพื่อสร้างความเข้าใจเกี่ยวกับมาตรการช่วยเหลือนักธุรกิจต่างชาติในไทย ทั้งมาตรการของบีโอไอและมาตรการสนับสนุนด้านการเงินและการคลังของกระทรวงการคลัง และภาคการธนาคารในการรองรับการฟื้นฟูเศรษฐกิจหลังการแพร่ระบาดของไวรัสโควิด-19 ในวันพุธที่ 5 สิงหาคม 2563 เวลา 13.30 – 14.40 น.
งานเสวนาดังกล่าว เป็นการบรรยายและแลกเปลี่ยนความคิดเห็นเกี่ยวกับมาตรการของภาครัฐและเอกชนเพื่อสนับสนุนภาคธุรกิจในระยะฟื้นตัว โดยจัดในรูปแบบเสวนา ผู้บรรยายประกอบด้วย นางสาวดวงใจอัศวจินตจิตร์ เลขาธิการคณะกรรมการส่งเสริมการลงทุน (บีโอไอ) นายพิสิทธิ์ พัวพันธ์ ผู้อํานวยการสํานักนโยบายเศรษฐกิจมหภาค กระทรวงการคลัง และนายเชาว์ เก่งชน ประธานกรรมการบริหาร ศูนย์วิจัยกสิกรไทย(ในฐานะผู้แทนจากสมาคมธนาคารไทย) โดยมีนายบ็อบ ฟอกซ์ ประธานกลุ่มไอซีที หอการค้าร่วมต่างประเทศในไทย (JFCCT) เป็นผู้ดําเนินรายการ
ทั้งนี้ ประเทศไทยมีสภาพแวดล้อมทางธุรกิจที่เหมาะสม และมีความสามารถในการบริหารจัดการสถานการณ์การแพร่ระบาดของไวรัสโควิด-19 ได้เป็นอย่างดี ทําให้เกิดความเชื่อมั่นในระบบสาธารณสุขไทยว่ามีความปลอดภัย ประกอบกับในช่วงที่ผ่านมาหน่วยงานภาครัฐและภาคธนาคารได้มีการออกมาตรการหลายด้านเพื่อรักษาเสถียรภาพทางเศรษฐกิจ การเงิน การคลังของประเทศ รวมทั้งมาตรการพิเศษของบีโอไอที่ออกมาในช่วงสถานการณ์โควิด-19 บีโอไอหวังว่าการจัดงานเสวนาในครั้งนี้ จะช่วยตอกย้ําให้นักลงทุนเกิดความเชื่อมั่นและตัดสินใจขยายการลงทุนในประเทศไทยอย่างต่อเนื่อง ผู้สนใจสามารถลงทะเบียนได้ตามลิงก์ https://zoom.us/webinar/register/WN_2VE3KmfzT96FZ-Vc_a9drg รับจํานวน 300 คน หรือสอบถามรายละเอียดเพิ่มเติมได้ที่เบอร์โทรศัพท์ 02 553 8111 กด 1 อีเมล head@boi.go.th
รัฐบาลไทย-ข่าวทำเนียบรัฐบาล-รายงานความก้าวหน้าการช่วยเหลือและบรรเทาความเดือนร้อนแก่ประชาชนผู้ประสบอุทกภัย
วันพฤหัสบดีที่ 5 กันยายน 2562
รายงานความก้าวหน้าการช่วยเหลือและบรรเทาความเดือนร้อนแก่ประชาชนผู้ประสบอุทกภัย
รายงานความก้าวหน้าการช่วยเหลือและบรรเทาความเดือนร้อนแก่ประชาชนผู้ประสบอุทกภัย
รายงานความก้าวหน้าการช่วยเหลือและบรรเทาความเดือนร้อนแก่ประชาชนผู้ประสบอุทกภัย
ตามที่ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มีความห่วงใยต่อความเดือนร้อนของพี่น้องประชาชนที่ประสบอุทกภัย จึงได้สั่งการให้หน่วยงานในสังกัดกระทรวงทรัพยากรธรรมชาติและสิ่งแวดล้อม เตรียมความพร้อมทั้งกําลังพลและอุปกรณ์ในการให้ความช่วยเหลือโดยให้บูรณาการการทํางานร่วมกันอย่างเป็นเอกภาพเพื่อช่วยเหลือ หรือแก้ไขปัญหาให้กับพี่น้องประชาชนได้อย่างทันท่วงที นั้น
เมื่อวันที่ 3 กันยายน 2562 หน่วยงานในสังกัดกระทรวงทรัพยากรธรรมชาติและสิ่งแวดล้อม ได้ให้ความช่วยเหลือพี่น้องประชาชน ดังนี้
1. สูบระบายน้ําท่วมขังในเขต อ.เมือง อ.บ้านดุง จ.อุดรธานี จํานวน 9 จุด รวม 56,400 ลบ.ม.
2. สูบระบายน้ําท่วมขังในเขตชุมชนเมือง บริเวณจุดสูบน้ําสี่แยกธวัชบุรี อ.เมือง จ.ร้อยเอ็ด
3. สนับสนุนเรือ 2 ลํา รถบรรทุก 6 ล้อ 2 คัน พร้อมเจ้าหน้าที่ ช่วยอพยพประชาชน สัตว์เลี้ยง และสิ่งของ รวมทั้งแจกน้ําดื่ม 600 ขวด ในพื้นที่ อ.ม่วงสามสิบ จ.อุบลราชธานี
4. แจกน้ําดื่ม 540 ขวด ในพื้นที่ อ.เนินมะปราง อ.วังทอง จ.พิษณุโลก
5. สูบระบายน้ําท่วมขัง ในพื้นที่ อ.นครไทย จ.พิษณุโลก อ.ทับคล้อ อ.โพธิ์ประทับช้าง จ.พิตรอ.เวียงสา จ.น่าน อ.สวรรคโลก จ.สุโขทัย
6. แจกน้ําดื่ม 1,220 แกลลอน น้ําดื่มบรรจุขวด 200 ขวด และรถโมบายผลิตน้ําดื่มสะอาด บริเวณโรงเรียนกรุณาศึกษา อ.บ้านไผ่ จ.ขอนแก่น รวม 6,000 ลิตร
7. สนับสนุนรถผลิตน้ําดื่มสะอาด จํานวน 1 ชุด โดยผลิตน้ําแจกจ่าย 300 แกลลอน/1,500 ลิตร ในพื้นที่จังหวัดร้อยเอ็ด
8. มอบถุงยางชีพ จ.มหาสารคาม จ.กาฬสินธุ์ รวม 100 ชุด
9. สนับสนุนกําลังพลช่วยเหลือผู้ประสบภัยในพื้นที่ จ.ร้อยเอ็ด จ.ขอนแก่น
10. สนับสนุนกําลังพลและเรือท้องแบน ช่วยเหลือประชาชนขนย้ายสิ่งของเครื่องใช้ รถจักรยายนต์ ออกจากพื้นที่น้ําท่วม
11. มอบเงินกองทุนภัยพิบัติหน่วยงาน เพื่อการช่วยเหลือผู้ประสบภัยอุทกภัยจากพายุโพดุล ในภาคตะวันออกเฉียงเหนือ จํานวน 20,000 บาท
รัฐบาลไทย-ข่าวทำเนียบรัฐบาล-มาตรการควบคุมหลัก
วันพุธที่ 24 มิถุนายน 2563
มาตรการควบคุมหลัก
รักษาความสะอาดในการใช้ชีวิตร่วมกันในสังคม
-เว้นระยะห่าง
-สวมหน้ากากอนามัย
-ล้างมือสม่ําเสมอ
-ไม่อยู่ในที่แออัด
-ทําความสะอาดจุดสัมผัสที่ใช้ร่วมกัน
-มีระบบคัดกรอง
รัฐบาลไทย-ข่าวทำเนียบรัฐบาล-รองปลัดฯ วรวรรณ ร่วมงานวันต่อต้านคอร์รัปชั่นสากล (ประเทศไทย) ภายใต้แนวคิด Zero Tolerance  คนไทยไม่ทนต่อการทุจริต
วันจันทร์ที่ 9 ธันวาคม 2562
รองปลัดฯ วรวรรณ ร่วมงานวันต่อต้านคอร์รัปชั่นสากล (ประเทศไทย) ภายใต้แนวคิด Zero Tolerance  คนไทยไม่ทนต่อการทุจริต
นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม ร่วมงานวันต่อต้านคอร์รัปชั่นสากล (ประเทศไทย) ภายใต้แนวคิด “ Zero Tolerance คนไทยไม่ทนต่อการทุจริต ณ อิมแพ็คเอ็กซิบิชั่น ฮอลล์ 6 ศูนย์การค้าและการประชุมอิมแพ็ค
วันนี้ (9 ธันวาคม 2562) นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม พร้อม ผู้บริหาร ข้าราชการ และเจ้าหน้าที่กระทรวงอุตสาหกรรม ร่วมงานวันต่อต้านคอร์รัปชั่นสากล (ประเทศไทย) ภายใต้แนวคิด “ Zero Tolerance คนไทยไม่ทนต่อการทุจริต เพื่อแสดงเจตนารมณ์ในการต่อต้านการทุจริต ณ อิมแพ็คเอ็กซิบิชั่น ฮอลล์ 6 ศูนย์การค้าและการประชุมอิมแพ็ค เมืองทองธานี จ.นนทบุรี
รัฐบาลไทย-ข่าวทำเนียบรัฐบาล-​รองโฆษกรัฐบาลระบุ กรมเจ้าท่ารายงาน เรือเวสเตอร์ดามล่องเข้ากัมพูชาแล้ว สรุปยอดคนไทยในเรือ 21 คน
วันเสาร์ที่ 14 มีนาคม 2563
​รองโฆษกรัฐบาลระบุ กรมเจ้าท่ารายงาน เรือเวสเตอร์ดามล่องเข้ากัมพูชาแล้ว สรุปยอดคนไทยในเรือ 21 คน
​รองโฆษกรัฐบาลระบุ กรมเจ้าท่ารายงาน เรือเวสเตอร์ดามล่องเข้ากัมพูชาแล้ว สรุปยอดคนไทยในเรือ 21 คน
วันที่ 13 ก.พ.63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สําหรับการติดตามเรือโดยสารเวสเตอร์ดาม ซึ่งเดินทางไปยังประเทศกัมพูชานั้น กรมเจ้าท่า กระทรวงคมนาคม ได้รายงานขั้นตอนในประเทศกัมพูชา มีดังนี้ 1. ให้เรือทิ้งสมอรอจนครบระยะเวลาเฝ้าระวัง 14 วัน นับตั้งแต่วันที่ 1 ก.พ. 2563 2.จัดทีมแพทย์ไปตรวจสุขภาพผู้โดยสารและลูกเรือก่อนจะพิจารณาอนุญาตให้ลงจากเรือ 3. จัดให้สายการบินรับมารับผู้โดยสารเดินทางไปยังสนามบินโดยตรงและยกเว้นวีซ่าทุกคน 4. เมื่อผู้โดยสารขึ้นหมด เรือจะทําความสะอาด ก่อนออกเดินทางไปเมืองท่าต่อไปในวันที่ 17 ก.พ. 2563
“ส่วนยอดผู้โดยสารภายในเรือมีจํานวน 1,455 คน และลูกเรืออีก 802 คน รวมทั้งหมด 2,257 คน โดยพบว่าบนเรือมีคนไทยเป็นผู้โดยสาร 2 คน โดยเป็นหญิง 2 คน ขณะที่ลูกเรือคนไทยมีทั้งหมด 19 คน เป็นชาย 13 คน หญิง 6 คน รวมคนไทยบนเรือ 21 คน ที่ผ่านมาเรือโดยสารเวสเตอร์ดามออกเดินทางจากเกาะฮ่องกงเมื่อวันที่ 1 ก.พ. 2563 โดยไปแวะเมืองเกาชุง ประเทศไต้หวัน ก่อนเดินทางออกจากไต้หวัน วันที่ 4 ก.พ. 2563 ซึ่งขณะนี้เรือเวสเตอร์ดามได้เทียบท่าที่กัมพูชาแล้วเมื่อเวลา 07.00 น.” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-“ไอแบงก์ รอมฎอนสัมพันธ์ ประจำปี 2563”
วันพุธที่ 20 พฤษภาคม 2563
“ไอแบงก์ รอมฎอนสัมพันธ์ ประจําปี 2563”
ธนาคารอิสลามแห่งประเทศไทย (ไอแบงก์) จัดกิจกรรม “ไอแบงก์ รอมฎอนสัมพันธ์ ประจําปี 2563” เป็นกิจกรรมที่จัดขึ้นในเดือนรอมฎอนอันประเสริฐ ซึ่งพี่น้องมุสลิมทุกคนต้องถือศีลอด ฝึกความอดทนทางด้านร่างกายและจิตใจ ละเว้นความชั่ว ลดละอบายมุขทั้งปวง
ธนาคารอิสลามแห่งประเทศไทย (ไอแบงก์) จัดกิจกรรม “ไอแบงก์ รอมฎอนสัมพันธ์ ประจําปี 2563” เป็นกิจกรรมที่จัดขึ้นในเดือนรอมฎอนอันประเสริฐ ซึ่งพี่น้องมุสลิมทุกคนต้องถือศีลอด ฝึกความอดทนทางด้านร่างกายและจิตใจ ละเว้นความชั่ว ลดละอบายมุขทั้งปวง ซึ่งปีนี้เข้าสู่รอมฎอน ปีฮิจเราะห์ศักราช 1441 มาตั้งแต่วันศุกร์ที่ 24 เมษายน 2563 และคาดว่าจะสิ้นสุดในวันศุกร์ที่ 22 พฤษภาคม 2563 ตามประกาศของสํานักจุฬาราชมนตรี
ท่ามกลางการแพร่ระบาดของโควิด-19 ในปีนี้ ไอแบงก์ ได้จัดกิจกรรมตามแนวปฏิบัติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) อย่างเคร่งครัด โดยหลีกเลี่ยงการรวมกลุ่มอย่างการเลี้ยงละศีลอดที่มักจะจัดขึ้นในมัสยิดเป็นประจําทุกปี เปลี่ยนมาเป็นการเข้าไปมอบอินทผลัม น้ําดื่ม อาหารแห้ง ตลอดจนสิ่งของจําเป็นเช่นหน้ากากอนามัย ให้แก่ลูกค้า หรือผ่านไปยังตัวแทนชุมชน หน่วยงาน องค์กรมุสลิม และมัสยิด ทั้งนี้เพื่อเป็นการใช้โอกาสในช่วงเดือนอันศักดิ์สิทธิ์ เพื่อการส่งเสริมการทําความดี เสริมสร้างความรักสามัคคีและความสัมพันธ์อันดีระหว่างกัน
รัฐบาลไทย-ข่าวทำเนียบรัฐบาล-รมว.ศธ.มอบนโยบาย 49 ผอ.สพท.ใหม่ทั่วประเทศ
วันพุธที่ 6 มีนาคม 2562
รมว.ศธ.มอบนโยบาย 49 ผอ.สพท.ใหม่ทั่วประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ มอบนโยบายในการประชุมการพัฒนาข้าราชการครูและบุคลากรทางการศึกษา ก่อนแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา ระยะที่ 2
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ มอบนโยบายในการประชุมการพัฒนาข้าราชการครูและบุคลากรทางการศึกษา ก่อนแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา ระยะที่ 2 โดยมีนายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน ผู้บริหารกระทรวงศึกษาธิการ ตลอดจนผู้อํานวยการสํานักงานเขตพื้นที่การศึกษาประถมศึกษา/มัธยมศึกษา เข้าร่วมเมื่อวันจันทร์ที่ 4 มีนาคม 2562 ณ ภูเขางามรีสอร์ท จังหวัดนครนายก
รมว.ศึกษาธิการกล่าวว่า ผู้อํานวยการสํานักงานเขตพื้นที่การศึกษาประถมศึกษา/มัธยมศึกษาทั้ง 225 เขตทั่วประเทศ ถือเป็นผู้นําที่มีบทบาทสําคัญด้านการศึกษาโดยเฉพาะอย่างยิ่งผู้ที่ผ่านการคัดเลือกจํานวน 49 คน ด้วยวิธีการแบบใหม่อาทิ การพิจารณาประวัติและผลงานที่ผ่านมา การประเมินศักยภาพ 360 องศาจากเพื่อนร่วมงาน ผู้บังคับบัญชา และผู้ใต้บังคับบัญชา รวมทั้งการสัมภาษณ์เพื่อดูวิสัยทัศน์ เป็นต้น
ทั้งนี้ ผู้อํานวยการสํานักงานเขตพื้นที่การศึกษามีหน้าที่สําคัญที่จะทําให้โรงเรียนในพื้นที่รับผิดชอบ เป็นโรงเรียนที่ดี มีคุณภาพ สําหรับเด็กและเยาวชนไทยทุกคน จึงเป็นความท้าทายในการบริหารงาน ที่จะต้องมีเป้าหมายชัดเจน มุ่งไปสู่การเป็นโรงเรียนที่ดีในแบบที่ต้องการ และสอดคล้องกับบริบทของพื้นที่ซึ่งส่วนใหญ่จะมีองค์ประกอบหลายด้าน อาทิ ความมีระเบียบวินัย จุดมุ่งหมายของการจัดการเรียน บรรยากาศด้านเสียงและสภาพแวดล้อม นักเรียนมีความสุขในการเรียน ครูใหญ่มีภาวะผู้นําที่เข้มแข็ง ส่วนครูเน้นการอ่านและคณิตศาสตร์ ตลอดจนมีความคาดหวังในตัวนักเรียนสูง และติดตามนักเรียนอย่างใกล้ชิด เป็นต้น โดยเฉพาะด้านบรรยากาศของโรงเรียน (School Climate) ที่จะต้องให้ความสําคัญ เพราะเป็นปัจจัยหนึ่งที่มีผลต่ออุปนิสัยที่ดีของเด็ก และส่งต่อไปถึงผลสัมฤทธิ์ทางวิชาการในทางที่ดีขึ้นด้วย ดังนั้นผู้ที่จะมาเป็น 'ผู้อํานวยการสํานักงานเขตพื้นที่การศึกษา' จะต้องเป็นผู้นําทางการศึกษาและกล้าตัดสินใจ พร้อมทั้งปฏิบัติตนเป็นตัวอย่างที่ดีให้ผู้อื่นทําตามซึ่งก็หมายถึงโรงเรียนต่าง ๆ ด้วย
ขอฝากให้เร่งดําเนินงานในประเด็นต่าง ๆ ให้ประสบผลสําเร็จอย่างเป็นรูปธรรม คือ การสร้างเด็กให้มีอุปนิสัยที่ดีงาม, การจัดการเรียนการสอนด้วยบทเรียนที่สร้างความสนใจ มีเนื้อหาถูกต้อง เข้าใจง่าย ส่วนครูผู้สอน ต้องเป็นตัวอย่างที่ดี สอนเด็กด้วยความรัก และมี Passion ในการสอนวิชานั้น ๆ เพื่อดึงดูดให้เด็กรักเรียนชอบเรียนหนังสือมากขึ้น, ส่งเสริมให้เด็กรักการอ่านและมีความขยันหมั่นเพียรอยู่เสมอ รวมทั้งพัฒนาทักษะภาษาอังกฤษเพื่อการสื่อสาร และสามารถใช้ภาษาอังกฤษได้อย่างรอบด้าน
Written byอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Graphic/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รองนายกรัฐมนตรีตรวจเยี่ยมการแสดงมโหรสพ บัลเล่ย์มโนราห์
วันศุกร์ที่ 20 ตุลาคม 2560
รองนายกรัฐมนตรีตรวจเยี่ยมการแสดงมโหรสพ บัลเล่ย์มโนราห์
รองนายกรัฐมนตรี ประธานคณะกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณะปฏิสังขรณ์ ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ตรวจเยี่ยมการแสดงมโหรสพ บัลเล่ย์มโนราห์
วันนี้ (วันศุกร์ที่ 20 ตุลาคม 2560) เวลา 16.30 น. พลเอกธนะศักดิ์ ปฏิมาประกร รองนายกรัฐมนตรี ประธานคณะกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณะปฏิสังขรณ์ ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช พร้อมด้วยนายวีระ โรจน์พจนรัตน์ รัฐมนตรีว่าการกระทรวงวัฒนธรรม และนายอนันต์ ชูโชติ อธิบดีกรมศิลปากร ตรวจเยี่ยมการแสดงมโหรสพ บัลเล่ย์มโนราห์ โดยอัญเชิญบทพระราชนิพนธ์ในพระบาทสมเด็จพระปรมินทรมหาภูมิพลอดุลยเดช บรมนาถบพิตร มาจัดแสดงในรูปแบบผสมผสานระหว่างการแสดงบัลเล่ย์และความเป็นไทย ซึ่งแสดงได้อย่างดงามและมีความเป็นสากล
ต่อมาเวลา 18.00 น. รองนายกรัฐมนตรี ได้ตรวจเยี่ยมการซ้อมการแสดงโขนหน้าพระที่นั่ง โดยมีนาฏยศิลปิน กรมศิลปากร นักแสดง จากสถาบันบัณฑิตพัฒนศิลป์ กว่า 500 คน ร่วมแสดงโขน รามเกียรติ ตอน ยกรบ และคืนนคร ซึ่งจะจัดแสดงในวันถวายพระเพลิงพระบรมศพฯ ที่ 26 ตุลาคมนี้
พลเอกธนะศักดิ์ กล่าวว่า งานมโหรสพสมโภชในงานพระราชพิธีในครั้งนี้ เป็นไปอย่างงดงามและสมพระเกียรติยศ นักแสดงทุกคนมีความทุ่มเท และอุสาหะ เพื่อถวายแด่ในหลวงรัชกาล 9 ตามโบราณราชประเพณี
รัฐบาลไทย-ข่าวทำเนียบรัฐบาล-"5G พลิกชีวิต SME ไทย" ดร.สุวิทย์ ปาฐกถา "พลิกโฉมเศรษฐกิจไทยด้วย 5G"
วันพฤหัสบดีที่ 31 ตุลาคม 2562
"5G พลิกชีวิต SME ไทย" ดร.สุวิทย์ ปาฐกถา "พลิกโฉมเศรษฐกิจไทยด้วย 5G"
"5G พลิกชีวิต SME ไทย" ดร.สุวิทย์ ปาฐกถา "พลิกโฉมเศรษฐกิจไทยด้วย 5G"
30 ตุลาคม 2562 ณ ห้องออดิทอเรี่ยม ชั้น 6 ทรู ดิจิทัล พาร์ค/ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เข้าร่วมงานสัมมนา 5G พลิกชีวิตเอสเอ็มอีไทย พร้อมปาฐกถาหัวข้อ “พลิกโฉมเศรษฐกิจไทยด้วย 5G” โดยผู้คณะผู้บริหารจากบริษัทต่างๆ ผู้ประกอบการธุรกิจเอสเอ็มอี และ ผู้สนใจทั่วไปเข้าร่วมงาน
ดร.สุวิทย์ เมษินทรีย์ กล่าวว่า ขณะนี้ ประเทศไทยกําลังปรับตัวเองจาก 4G เป็น 5G คาดหวังว่าในปีหน้าประเทศไทยจะสามารถก้าวเข้าสู่ยุค 5G ได้อย่างสมบูรณ์แบบ โดยประเทศไทยมีการพัฒนาการสื่อสารอย่างต่อเนื่องมาโดยตลอด จาก 2G 3G เป็น 4G ซึ่งในยุค 5G นี้เป็นเรื่อง Continuous Disruption จะเป็นการเปลี่ยนแปลงครั้งใหญ่จากการเชื่อมคนต่อคน (Connect People to People) เป็นการเชื่อมคนต่อสิ่งของ Connect People to Things นอกจากนี้ยังเป็นการเชื่อมสิ่งของต่อสิ่งของ (Connect Things to Things) อีกด้วย
ดร.สุวิทย์ เมษินทรีย์ กล่าวต่อไปว่า การเปลี่ยนแปลงครั้งนี้เป็นการเปลี่ยนแปลงครั้งยิ่งใหญ่ที่ทั่วโลกกําลังจับตามอง ซึ่งเทคโนโลยี 5G มีการเก็บข้อมูลเป็น 100 เท่าของ 4G และมีการผิดพลาดของข้อมูลเพียง 1 ในพันล้านเท่านั้น สามารถพูดได้ว่า 5G ดีกว่า 4G ในทุกเรื่อง โดยสามารถใช้ประสิทธิภาพได้อย่างเต็มร้อย นอกจากการเปลี่ยนจาก 4G ไปสู่ 5G แล้ว ยังมีเรื่องของ Data analysis ก็มีการเปลี่ยนแปลงตามไปด้วย โดยตอนนี้ Data analysis สามารถวิเคราะห์ตัวเองว่าจะมีกี่รูปแบบได้บ้างในเชิงนโยบาย เชิงการตัดสินใจในอนาคตของ SME สุดท้ายอยากฝากว่า 5G คือ platform ที่เสริมกับ Network Communication เสริมกับ Internet of Things เสริมกับปัญญาประดิษฐ์ และเรื่องต่างๆ โดยทุกส่วนเป็นการผนึกกันอยู่บน platform ของ 5G และแต่ส่วนก็มีการพัฒนาการของตัวมันเองอีกด้วย เพราะฉะนั้น โลกไม่ใช่ใบเดิมอีกต่อไป เรากําลังอยู่ในโลกที่ฉลาดกว่าเก่าจากมนุษย์
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงานสัมมนา “ACMA Business Forum 2017”
วันพุธที่ 27 กันยายน 2560
รมว.ดิจิทัลฯ ปาฐกถาพิเศษในงานสัมมนา “ACMA Business Forum 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมปาฐกถาพิเศษ ในงานสัมมนาวิชาการ “ACMA Business Forum 2017” หัวข้อ “Reinventing Business, Reshaping Thailand” โดยสมาคมนักศึกษาสถาบันวิทยาการตลาดทุนจัดขึ้น เพื่อเป็นการเตรียมความพร้อมรับมือกับการเปลี่ยนแปลงของเทคโนโลยีอย่างรวดเร็ว และปัญหาที่อาจจะเกิดขึ้นในอนาคต ซึ่งสอดคล้องตามวัตถุประสงค์ของการก่อตั้งสมาคมนักศึกษาสถาบันวิทยาการตลาดทุน เพื่อเผยแพร่ความรู้ และให้คําแนะนําปรึกษาในเรื่องที่เกี่ยวกับตลาดทุนแก่หน่วยงานต่างๆ รวมทั้งสาธารณชน ตลอดจนส่งเสริมและสนับสนุนการจัดกิจกรรมด้านพัฒนาความรู้ของสมาคมฯ ทั้งนี้ การจัดสัมมนาดังกล่าวได้รับเกียรติจาก ดร.สมคิด จาตุศรีพิทักษ์ รองนายกรัฐมนตรี เป็นประธานเปิดงานพร้อมกล่าวปาฐกถาพิเศษ โดยการสัมมนาฯ แบ่งเป็น 4 ส่วน ได้แก่ 1) Re-shifting Business 2) Redesigning Business 3) Reinventing Corporations และ 4) Re-depicting Future Business เมื่อวันที่ 27 กันยายน 2560 ณ ห้องแอทธินี คริสตัล ฮอลล์ ชั้น 3 โรงแรมพลาซ่า แอทธินี รอยัล เมอริเดียน ถนนวิทยุ กรุงเทพฯ
********************
รัฐบาลไทย-ข่าวทำเนียบรัฐบาล-นายกรัฐมนตรีสั่งด่วนกองทัพสนับสนุนอากาศยาน - กำลังพล ทำฝนเทียมเพิ่มน้ำเหนือเขื่อน แก้ปัญหาภัยแล้งเร่งด่วน
วันศุกร์ที่ 19 กรกฎาคม 2562
นายกรัฐมนตรีสั่งด่วนกองทัพสนับสนุนอากาศยาน - กําลังพล ทําฝนเทียมเพิ่มน้ําเหนือเขื่อน แก้ปัญหาภัยแล้งเร่งด่วน
นายกรัฐมนตรีสั่งด่วนกองทัพสนับสนุนอากาศยาน - กําลังพล ทําฝนเทียมเพิ่มน้ําเหนือเขื่อน แก้ปัญหาภัยแล้งเร่งด่วน
วันนี้ (19 กรกฎาคม 2562) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมห่วงใยสถานการณ์ภัยแล้งในหลายพื้นที่ จึงได้สั่งการด่วนให้ทุกเหล่าทัพสนับสนุนอากาศยานและกําลังพล เพื่อทําฝนเทียมเพิ่มปริมาณน้ําเหนือเขื่อนและร่วมแก้ไขปัญหาการขาดแคลนน้ํากับฝ่ายพลเรือนแบบบูรณาการ โดยมีเป้าหมายบรรเทาความเดือดร้อนของประชาชนให้ได้มากที่สุด ซึ่งปัญหาภัยแล้งเป็นเรื่องสําคัญเร่งด่วนที่ทุกฝ่ายจะต้องระดมสรรพกําลังมาช่วยกัน เพราะปีนี้ฝนทิ้งช่วงยาวนานจึงมีปริมาณน้ําน้อยกว่าปกติถึง 40% และประเทศเพื่อนบ้านลดการระบายน้ําลงแม่น้ําโขง อย่างไรก็ตาม ที่ผ่านมารัฐบาลไม่ได้นิ่งนอนใจโดยได้ติดตามและวิเคราะห์ข้อมูลน้ําอย่างต่อเนื่อง รวมทั้งประกาศพื้นที่เขตการให้ความช่วยเหลือผู้ประสบภัยพิบัติกรณีฉุกเฉิน (ภัยแล้ง) ในหลายจังหวัด พร้อมดําเนินมาตรการต่าง ๆ เช่น จัดรถบรรทุกน้ําแจกจ่ายน้ํา ปฏิบัติการฝนหลวง ขุดเจาะบ่อบาดาล เพิ่มความจุแหล่งน้ํา เป็นต้น
--------------------------------------------
รัฐบาลไทย-ข่าวทำเนียบรัฐบาล-กฎหมาย
วันเสาร์ที่ 14 มีนาคม 2563
กฎหมาย
และคําสั่ง
คําสั่ง
ประกาศ
คําสั่งรัฐมนตรีว่าการกระทรวงมหาดไทย ที่ ๑/๒๕๖๓ เรื่อง การกําหนดเงื่อนไขในการอนุญาตให้คนต่างด้าวบางจําพวกเข้ามาในราชอาณาจักรเป็นการชั่วคราว
คําสั่งสํานักนายกรัฐมนตรีที่ ๗๖/๒๕๖๓ เรื่อง จัดตั้งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
คําสั่งสํานักนายกรัฐมนตรีที่ ๗๔/๒๕๖๓ เรื่อง การจัดโครงสร้างศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (COVID-19) และแต่งตั้งเจ้าหน้าที่ปฏิบัติงานประจําศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (COVID-19)
คําสั่งสํานักนายกรัฐมนตรีที่ ๗๒/๒๕๖๓ เรื่อง จัดตั้งศูนย์ข้อมูลมาตรการแกไขปัญหาจากโรคติดเชื้อไวรัสโคโรนา 2019 (COVID-19)
หนังสือเรียนผู้ว่าราชการทุกจังหวัด เรื่อง การดําเนินการจัดกิจกรรมเพื่อส่งเสริมการท่องเที่ยวและกระตุ้นเศรษฐกิจ ในระดับจังหวัด
ประกาศกระทรวงสาธารณสุข เรื่อง เครื่องแบบ เครื่องหมาย และบัตรประจําตัวของเจ้าพนักงานควบคุมโรคติดต่อ เพื่อแสดงตัวขณะปฏิบัติหน้าที่ในกรณีมีเหตุจําเป็นเร่งด่วนหรือมีกรณีฉุกเฉิน พ.ศ. ๒๕๖๓
หนังสือเรียนผู้ว่าราชการทุกจังหวัด เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ ๓) และ (ฉบับที่ 4) พ.ศ. ๒๕๖๓
ประกาศกระทรวงสาธารณสุข เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ ๓) พ.ศ. ๒๕๖๓
ประกาศกระทรวงสาธารณสุข เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ 4) พ.ศ. ๒๕๖๓
ประกาศกระทรวงสาธารณสุข เรื่อง ยกเลิกประกาศกระทรวงสาธารณสุข เรื่อง ผลิตภัณฑ์ที่มีแอลกอฮอล์เป็นส่วนประกอบ เพื่อสุขอนามัยสําหรับมือ พ.ศ. ๒๕๖๒
ประกาศกระทรวงสาธารณสุข เรื่อง ท้องที่นอกราชอาณาจักรที่เป็นเขตติดโรคติดต่ออันตราย กรณีโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) พ.ศ. ๒๕๖๓
ประกาศกระทรวงสาธารณสุข เรื่อง ชื่อและอาการสําคัญของโรคติดต่ออันตราย (ฉบับที่ ๓) พ.ศ. ๒๕๖๓
ประกาศกระทรวงสาธารณสุข เรื่อง ด่านควบคุมโรคติดต่อระหว่างประเทศ พ.ศ. ๒๕๖๒